
10 DR.30.6.2005 

 
oleh KPKT.  Garis panduan ini telah pun dibentangkan di semua negeri-negeri di 
Semenanjung Malaysia untuk dijadikan rujukan oleh semua pihak berkuasa tempatan (PBT) 
dan agensi kerajaan di bandar dan luar bandar. 

 Dalam pada itu kerajaan melalui Majlis Negara dan Kerajaan Tempatan telah 
memperakukan 23 langkah-langkah pencegahan jenayah di bawah Program Bandar 
Selamat kelolaan Kementerian Perumahan dan Kerajaan Tempatan. 

 Di antara langkah-langkah tersebut sebanyak lapan langkah adalah  berkaitan 
keselamatan pejalan kaki.  Langkah tersebut adalah:- 

(i) pengasingan laluan pejalan kaki dari jalan bermotor; 

(ii) penyediaan bollard; 

(iii) mengawal tanaman lanskap di laluan pejalan kaki; 

(iv) mencuci kawasan-kawasan semak yang terlindung; 

(v) pemasangan lampu di kaki lima premis perniagaan; 

(vi) laluan awam tidak terlindung atau menghalang pandangan 
awam; 

(vii) mencahayakan dan menerangkan kawasan-kawasan yang 
menjadi sasaran jenayah; dan  

(viii) menjanakan pelbagai aktiviti perniagaan. 

 Kesemua langkah ini diilustrasikan dalam satu buku kecil yang mudah difahami 
oleh PBT–PBT dan orang awam. Sebanyak 3,000 naskhah buku tersebut telah diedarkan 
kepada semua PBT, pihak polis, badan bukan kerajaan dan agensi kerajaan berkaitan. Ini 
bukunya, Tuan Yang di-Pertua. 

 Di samping itu, pada 29 Jun 2004 kementerian juga telah mengeluarkan arahan 
kepada semua PBT supaya memasang CCTV di tempat-tempat berisiko dan kerap berlaku 
kejadian-kejadian jenayah termasuk di laluan berjalan kaki yang sering digunakan oleh 
orang ramai. Terima kasih. 

 Dato' Paduka Haji Badruddin bin Amiruldin: Terima kasih Tuan Yang di-Pertua, 
terima kasih setiausaha Parlimen... timbalan menteri, minta maaf. Pasal dekat-dekat duduk, 
minta maaflah, ya. 

 Tuan Yang di-Pertua: Teruskan. 

 Dato' Paduka Haji Badruddin bin Amiruldin:  Pertamanya, saya dapati banyak 
ahli-ahli majlis kerajaan-kerajaan tempatan ini suka membuat lawatan ke luar negara atas 
alasan hendak melihat landscapinglah, kecantikanlah, tempat berjalan kakilah, tetapi bila 
balik mai kawasan itu duduk macam itu jugalah. Saya perasaan tak payahlah, Tuan Yang 
di-Pertua, hendak pergi ke Australia, hendak pergi ke England, mai di Kuala Lumpur pun 
sudah boleh tengok benda-benda  macam ini. Pergi di Putrajaya pun boleh tengok 
landscaping. Jadi, apakah kerajaan demi menjimatkan duit rakyat untuk pembangunan 
kepada rakyat, kita kurangkanlah sikit lawatan-lawatan ini?  Dan soalan saya ialah 
bagaimanakah pengagihan peruntukan kepada status bandar raya?  

 Saya hendak tahu, Tuan Yang di-Pertua, Bandaraya Alor Setar, lori sampah pun 
tak cukup, lampu tak menyala. Dekat rumah saya, saya pasang torchlight  gantung supaya 
lampu itu menyala. 

 Tuan Yang di-Pertua:  Betulkah? 

 Dato' Paduka Haji Badruddin bin Amiruldin:  Ya. 

 Tuan Yang di-Pertua:  Betulkah ini? 

 Dato' Paduka Haji Badruddin bin Amiruldin:  Torchlight yang besar bateri 12, 
Tuan Yang di-Pertua. 

 Tuan Yang di-Pertua:  Ya, sila. 



oleh KPKT. Garis panduan ini telah pun dibentangkan di semua negeri-negeri di Semenanjung Malaysia untuk dijadikan rujukan oleh semua pihak berkuasa tempatan (PBT) dan agensi kerajaan di bandar dan luar bandar. Dalam pada itu kerajaan melalui Majlis Negara dan Kerajaan Tempatan telah memperakukan 23 langkah-langkah pencegahan jenayah di bawah Program Bandar Selamat kelolaan Kementerian Perumahan dan Kerajaan Tempatan. Di antara langkah-langkah tersebut sebanyak lapan langkah adalah berkaitan keselamatan pejalan kaki. Langkah tersebut adalah:-. (i) pengasingan laluan pejalan kaki dari jalan bermotor; (ii) penyediaan bollard; (iii) mengawal tanaman lanskap di laluan pejalan kaki; (iv) mencuci kawasan-kawasan semak yang terlindung; (v) pemasangan lampu di kaki lima premis perniagaan; (vi) laluan awam tidak terlindung atau menghalang pandangan awam; (vii) mencahayakan dan menerangkan kawasan-kawasan yang menjadi sasaran jenayah; dan. (viii) menjanakan pelbagai aktiviti perniagaan. Kesemua langkah ini diilustrasikan dalam satu buku kecil yang mudah difahami oleh PBT-PBT dan orang awam. Sebanyak 3,000 naskhah buku tersebut telah diedarkan kepada semua PBT, pihak polis, badan bukan kerajaan dan agensi kerajaan berkaitan. Ini bukunya, Tuan Yang di-Pertua. Di samping itu, pada 29 Jun 2004 kementerian juga telah mengeluarkan arahan kepada semua PBT supaya memasang CCTV di tempat-tempat berisiko dan kerap berlaku kejadian-kejadian jenayah termasuk di laluan berjalan kaki yang sering digunakan oleh orang ramai. Terima kasih. Dato' Paduka Haji Badruddin bin Amiruldin: Terima kasih Tuan Yang di-Pertua, terima kasih setiausaha Parlimen... timbalan menteri, minta maaf. Pasal dekat-dekat duduk, minta maaflah, ya. Tuan Yang di-Pertua: Teruskan. Dato' Paduka Haji Badruddin bin Amiruldin: Pertamanya, saya dapati banyak ahli-ahli majlis kerajaan-kerajaan tempatan ini suka membuat lawatan ke luar negara atas alasan hendak melihat landscapinglah, kecantikanlah, tempat berjalan kakilah, tetapi bila balik mai kawasan itu duduk macam itu jugalah. Saya perasaan tak payahlah, Tuan Yang di-Pertua, hendak pergi ke Australia, hendak pergi ke England, mai di Kuala Lumpur pun sudah boleh tengok benda-benda macam ini. Pergi di Putrajaya pun boleh tengok landscaping. Jadi, apakah kerajaan demi menjimatkan duit rakyat untuk pembangunan kepada rakyat, kita kurangkanlah sikit lawatan-lawatan ini? Dan soalan saya ialah bagaimanakah pengagihan peruntukan kepada status bandar raya?. Saya hendak tahu, Tuan Yang di-Pertua, Bandaraya Alor Setar, lori sampah pun tak cukup, lampu tak menyala. Dekat rumah saya, saya pasang torchlight gantung supaya lampu itu menyala. Tuan Yang di-Pertua: Betulkah?. Dato' Paduka Haji Badruddin bin Amiruldin: Ya. Tuan Yang di-Pertua: Betulkah ini?. Dato' Paduka Haji Badruddin bin Amiruldin: Torchlight yang besar bateri 12, Tuan Yang di-Pertua. Tuan Yang di-Pertua: Ya, sila.